

**Шығыс Қазақстан облысы Көкпекті ауданының кейбір әкімшілік-аумақтық бірліктерін қайта атау туралы**

Шығыс Қазақстан облысы әкімдігінің 2017 жылғы 5 желтоқсандағы № 321 қаулысы, Шығыс Қазақстан облыстық мәслихатының 2017 жылғы 13 желтоқсандағы № 16/191-VI шешімі. Шығыс Қазақстан облысының Әділет департаментінде 2018 жылы 4 қаңтарда № 5386 болып тіркелді

      РҚАО-ның ескертпесі.  
      Құжаттың мәтінінде түпнұсқаның пунктуациясы мен орфографиясы сақталған.

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңының 6-бабы 1-тармағының 4) тармақшасына, 27-бабының 2-тармағына, "Қазақстан Республикасының әкімшілік-аумақтық құрылысы туралы" Қазақстан Республикасының 1993 жылғы 8 желтоқсандағы Заңының 11-бабының 4) тармақшасына сәйкес, "Облыстық ономастикалық комиссияға ұсыныстар енгізу туралы" Көкпекті аудандық мәслихатының 2017 жылғы 27 қыркүйектегі № 15-6/2 шешімі және Көкпекті ауданы әкімдігінің 2017 жылғы 25 қыркүйектегі № 325 қаулысы негізінде, облыстық ономастика комиссиясының 2017 жылғы 7 қарашадағы қорытындысын ескере отырып, Шығыс Қазақстан облыстық мәслихаты ШЕШІМ ҚАБЫЛДАДЫ және Шығыс Қазақстан облысының әкімдігі ҚАУЛЫ ЕТЕДІ:

      1. Шығыс Қазақстан облысының Көкпекті ауданының кейбір әкімшілік-аумақтық бірліктері:

      Белое ауылдық округі Аққала ауылдық округі;

      Белое ауылы Аққала ауылы;

      Пантелеймоновка ауылы Шұбарқайың ауылы болып қайта аталсын.

      2. Осы шешім мен қаулы олардың алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Сессия төрағасы* | *З. Қамасова* |
| *Облыс әкімі* | *Д. Ахметов* |
| *Облыстық мәслихаттың хатшысы* | *В. Головатюк* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК